CELEX: 62016TN0352
Language: sl
Date: 2016-06-29 00:00:00
Title: Zadeva T-352/16: Tožba, vložena 29. junija 2016 – Ville de Bruxelles/Komisija

29.8.2016   
            
            
               SL
            
            
               Uradni list Evropske unije
            
            
               C 314/30
            
         Tožba, vložena 29. junija 2016 – Ville de Bruxelles/Komisija
   (Zadeva T-352/16)
   (2016/C 314/41)
   Jezik postopka: francoščina
   
      Stranki
   
   
      Tožeča stranka: Ville de Bruxelles (Belgija) (zastopnika: M. Uyttendaele in S. Kaisergruber, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je njena tožba dopustna in utemeljena;
            
         in zato:
   
               —
            
            
               Uredbo Komisije (EU) št. 2016/646 z dne 20. aprila 2016 o spremembi Uredbe (ES) št. 692/2008 glede emisij iz lahkih potniških in gospodarskih vozil (Euro 6) razglasi za nično;
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev členov 37 in 53 Listine Evropske unije o temeljnih pravicah, uvodnih izjav 5 in 6 Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL 2007, L 171, str. 1) in Priloge I k tej uredbi ter prekoračitev in zloraba pooblastil, ki naj bi jih storila Evropska komisija.
            
         
               2.
            
            
               Drugi tožbeni razlog: kršitev člena 5a(3) Sklep Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (1999/468/ES) (UL, posebna izdaja v slovenščini, poglavje 1, zvezek 3, str. 124), uvodne izjave 3 Sklepa Sveta z dne 17. julija 2006 o spremembah Sklepa 1999/468/ES o določitvi postopkov za uresničevanje Komisiji podeljenih izvedbenih pooblastil (2006/512/ES) (UL 2006, L 200, str. 11), uvodne izjave 25 Uredbe (ES) št. 715/2007 in člena 5(3) zadnjenavedene uredbe ter nepristojnost Komisije za sprejetje izpodbijane uredbe in njena prekoračitev pooblastil.